Oorsee? Kom huis toe met Cell C: Stem nou vir die wenner | Maroela Media
Let wel: Die stemvorm is gesluit.
Hul Kerswens is om mekaar hierdie jaar te kan vashou.
Ons het al lang trane gehuil saam met finaliste wie se familielede oorsee bly – en nou is dit jóú kans om te kan kies wie die gelukkige wenner gaan wees. Jy kan in hierdie ronde van die Oorsee? Kom huis toe met Cell C-kompetisie kies wie se reünie jy graag wil sien.
Uit die honderde inskrywings wat ons ontvang het, het 'n paar semifinaliste deurgedring in 'n eerste ronde stemme en nou is dit die finale ronde stemme: een van hierdie sewe finaliste se gesinne gaan bederf word met vier vliegtuigkaartjies om in Suid-Afrika te kom kuier.
Word deel van die stories: word meegevoer in hul verlange en hartseer. Lees van die geliefde oorsee wat net weer 'n bietjie Afrikaans wil praat; lees van die ouerpaar wat nege jaar lank nie 'n enkele kleinkind hier in Suid-Afrika gehad nie. Een finalis se hartewens is 'n familiefoto, nog een wil net haar geliefdes kan vashou. Lees van die dooprok wat 10 000 km ver gestuur is, omdat dit 'n gesinskat is en die Skype-teepartytjies wat nie meer genoeg is nie.
Maroela Media, Cell C en gemeenskapsradiostasies moet nou 'n waardige wenner kies van gesinne wie se geliefdes oorsee woon, en wat hulle genomineer het om 'n Suid-Afrikaanse Kersfees te wen ter waarde van R200 000.
Jy het slegs kans tot Vrydag, 11 November om 11:59 vm. om vir jou gunsteling te stem. Elke persoon kan slegs een keer stem – moedig dus gerus al jou vriende aan om ook te kom stem!
Sodra die stemme gesluit het, word daar gekonkel met die wenner se aangewese kontakpersoon en die geliefdes oorsee sodat die wenner onbewus is van die groot verrassing wat op hom of haar wag. Cell C borg vier vliegkaartjies en sodra die geliefdes in Suid-Afrika land, gaan ons aan die persoon se deur klop met dié groot verrassing! Maroela sal gereed staan met kameras om die reünie te verfilm, sodat al ons lesers kan deel in die vreugde.
Klik op die naam om die persoon se verhaal te lees, nog foto's en selfs hier en daar video's te sien, sodat jy die beste stem kan uitbring: